# *Hagavik, 10. September 2025*

# **Kids Outlet – Pressemelding**

**Kids Outlet åpner første butikk på Sartor Storsenter – vil utfordre markedet for leketøy og hobby med lave priser og stort utvalg.**

Inspirert av suksessen til Sport Outlet og i tett samarbeid med gründerne bak [Lekekassen.no](https://Lekekassen.no), satser Kids Outlet nå stort på det norske leketøys- og hobbymarkedet. Den første butikken åpner torsdag 18. september kl. 10 på Sartor Storsenter – starten på en landsdekkende kjede som skal vokse raskt de kommende årene.

– *"Vi mener at markedet for leker har bestått av altfor mange ledd mellom fabrikk og butikk, noe som har gitt veldig høye priser for kundene. Dette vil vi utfordre,"* sier Andreas Skalleberg.

Kids Outlet skiller seg tydelig fra de etablerte aktørene. Ved å kjøpe store varepartier direkte fra leverandører kan kjeden tilby kjente merkevarer innen både leker og hobby til uslåelige priser. Butikkene vil også romme en hobby- og DIY-avdeling, der kreativitet og lek møtes – og hvor både små og store kan finne inspirasjon til nye prosjekter.

– *"De som kjenner godt til Sport Outlet-butikkene vil kjenne igjen konseptet i Kids Outlet. Vi bruker den etablerte Sport Outlet-modellen i en helt ny bransje,"* uttaler Tor Andre Skeie, konsernleder og en av gründerne i Sport Outlet.

Ambisjonen er klar: Innen to år skal Kids Outlet være landsdekkende og allerede i 2025 planlegges åtte butikker. I tillegg til butikken på Sotra, utenfor Bergen, vil det åpnes butikker i Bodø, Sandnes, Haugesund, Hamar, Porsgrunn, Tønsberg og Kristiansand i år.

– Vi ønsker å gi norske familier en morsommere handleopplevelse, der lave priser og lek går hånd i hånd. Hos oss skal kundene møte både spennende produkter og en uformell butikkopplevelse som gjør at man har lyst til å komme tilbake, sier Skalleberg.

**For mer informasjon, kontakt:**

Andreas Skalleberg - Kjedeleder i Kids Outlet

Mobil: 913 72 159

E-post: andreas@kidsoutlet.no

Tor Andre Skeie - Konsernleder i Sport Outlet

Mobil: 950 82 288

E-post: tas@sportoutlet.no

–––––––––––––––––––––––––––––

**Pressebilde 1:** Fra venstre: Odd Arne Larsen (Visekonsernsjef i Sport Outlet), Tor Andre Skeie (Konsernleder i Sport Outlet), Olav Trondsen (Innkjøpsleder i Kids Outlet) og Andreas Skalleberg (Kjedeleder i Kids Outlet)